Diari Oficial de la Generalitat Valenciana


Sumari del DOGV 9051, del 30-03-2021 (2021/3180)

RESOLUCIÓ de 25 de març de 2021, del conseller d'Educació, Cultura i Esport, d'extinció de l'autorització per cessament d'activitats en el centre privat FP Centro de Estudios Ases, amb codi 13448955, de València.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9051

Data del DOGV
:   30-03-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/3180


Data del document
:   25-03-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 25 de març de 2021, del conseller d'Educació, Cultura i Esport, d'extinció de l'autorització per cessament d'activitats en el centre privat FP Centro de Estudios Ases, amb codi 39882746, de València. [2021/3180]  
Antecedents de fet  
Primer. El centre privat FP Centro de Estudios Ases amb codi 11339427, de València, està autoritzat per Ordre de 25 de juliol de 1990, de la Conselleria de Cultura, Educació i Ciència, per la qual s'autoritza el centre d'educació permanent d'adults Centro de Estudios Ases, de València, i per Ordre de 17 d'abril de 2002, de la Conselleria de Cultura i Educació, per la qual es concedeix autorització d'obertura i funcionament en els nivells educatius que s'especifiquen en l'annex a diversos centres docents privats.  
Segon. Vist l'informe d'Inspecció Educativa de data 26 d'octubre de 2020 que constata que en el Centro de Estudios Ases de València no consta a ITACA alumnat matriculat en el curs actual i que en l'adreça que apareix en el registre de centres docents com a seu del centre en qüestió es troba actualment situada l'Escola Internacional de Protocol.  
  
Tercer. En data 2 de novembre de 2020 és requerit el centre, per part del Servei d'Autoritzacions de Centres Privats i Concerts Educatius, perquè en el termini de deu dies aporte la documentació que precise, a fi d'aclarir el que constata l'informe d'Inspecció Educativa, no havent-hi constància en data de hui d'haver sigut presentada cap documentació.  
  
Quart. Vist que el cessament d'activitats docents d'aquest centre no comporta cap perjudici greu per a l'interés públic.  
  
Fonaments de dret  
Primer. L'òrgan competent per adoptar la present resolució és la Conselleria d'Educació, Cultura i Esport, segons el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport.  
Segon. Vist l'article 16.1 del Reial decret 332/92, de 3 d'abril, sobre autoritzacions de centres docents privats per a impartir ensenyaments de règim general no universitaris, que estableix l'extinció de l'autorització quan el centre haja cessat de fet en les seues activitats.  
  
Resolc:  
  
L'extinció de l'autorització en la totalitat dels seus ensenyaments per cessament d'activitats del centre docent privat següent:  
Centre: FPA Centro de Estudios Ases  
Titular: Santiago Cases Viedma i M.ª José Asensi Cristófol  
Domicili: c/ Jesús, 104  
Localitat: València  
Província: València  
Codi: 87768740  
  
La present resolució tindrà els seus efectes acadèmics a l'inici del curs escolar 2021-2022.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé caldrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller amb competències en matèria educativa en el termini d'un mes a comptar des de l'endemà de la seua publicació en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació en el Diari Oficial de la Generalitat Valenciana.  
  
València, 25 de març de 2021.- El conseller d'Educació, Cultura i Esport: Vicent Marzà i Ibáñez.